Jyväskylän suurajot 1991

Jyväskylän suurajot 1991 järjestettiin 22. - 25.8.1991. Se oli ralliautoilun maailmanmestaruuskauden 1991 yhdeksäs osakilpailu ja 41. Jyväskylän suurajot kautta aikain.

 Osallistujat 
Kilpailuun ilmoittautui 156 autokuntaa. 

+TehdastallitTalliNroKuljettajaAutoToyota Team Europe1Carlos SainzToyota Celica GT-49Armin SchwarzLancia Martini2Juha KankkunenLancia Delta Integrale 16vJolly Club6Didier AuriolMitsubishi Ralliart Europe3Kenneth ErikssonMitsubishi Galant VR-45Timo SalonenSubaru Rally Team Europe4Markku AlenSubaru Legacy RSMazda Rally Team Europe7Hannu MikkolaMazda 323 GT-X10Tommi MäkinenNissan Motorsports Europe11Stig BlomqvistNissan Sunny GTI-R14David Llewellin

Edellisenä vuonna N-ryhmän voittanut Tommi Mäkinen oli ensimmäistä kertaa tehtaan auton ohjaimissa MM-tasolla. Tehdastalleista Ford ei ollut kilpailussa mukana. Fordia kilpailussa edustikin ilman tallipaikkaa kaudeksi 1991 jäänyt Ari Vatanen, joka oli mukana maitoyhtiön sponsoroimalla Ford Sierra Cosworthilla.
 Reitti 
Reitin pituus oli 1660,31 km, josta erikoiskokeita oli 524,26 km.  Erikoiskokeita oli yhteensä 42.  Yhtäkään tieosuutta ei toistettu rallin aikana. Reitti oli suurilta osin samanlainen kuin edellisenä vuonna.
+ReittiTorstaiPerjantaiLauantaiSunnuntaiJyväskylä–(Jämsä)*–JyväskyläJyväskylä–Pieksämäki–JyväskyläJyväskylä–Tampere–JyväskyläJyväskylä–(Sysmä)*-Jyväskylä7 EK:ta12 EK:ta15 EK:ta8 EK:ta62,22 km124,13 km239,92 km97,99 km
*=ei kokoomataukoa

Torstain lenkin isojen teiden erikoiskokeet Vesala ja Parkkola oli korvattu kapeammilla Kuohulla ja Moksilla. Lenkille oli myös lisätty uusi erikoiskoe Himoksen laskettelukeskuksen ympärille.

Perjantaina ajettiin Valkola ensimmäistä kertaa vuoden 1985 jälkeen. Ruuhimäen loppuun lisättiin osuus ajoharjoitteuradalle.

Leustun alkua muutettiin ja samalla Korpiahon erikoiskoe jäi pois reitiltä. Hassista oli tehty nyt 30-kilometrinen, ja siinä ajettiin ensimmäistä kertaa MM-rallissa "Ouninpohjan pikkutie" ja Kakariston risteys. Vastaavasti Konivuoren reittiä lyhennettiin.

Päijälä palasi reitille ensimmäistä kertaa vuoden 1987 jälkeen. Haukilahden erikoiskokeen paikan otti Autio, jonka reittiä lyhennettiin juuri ennen rallin alkua, mahdollisesti siksi, että samaa tietä käytettiin Mänttä 200 -Ajossa juuri ennen Suurajoja.

Sunnuntain Vehkalahti oli sama erikoiskoe kuin vuoden 1979 Sydänmaa, ei siis sama kuin vuoden 1978 Vehkalahti. Rallin päätöserikoiskoe Vartiamäki alkoi osuudella Josemoran rallicross-radalla. 

 Kilpailun tapahtumia 
Markku Alen johti rallia avauspäivänä huolimatta rengasrikosta avauserikoiskoe Harjulla. Hän menetti kuitenkin johtopaikan Carlos Sainzille perjantaina kärsittyään ensimmäisenä autona irtosorasta. Koko rallin ajan myös Subarun moottorin turvajärjestelmä oli pudottanut tehoja yllättäen. Alen oli nuotittanut väärin Leustun muuttuneen erikoiskokeen, ja joutui täten ajamaan osan erikoiskokeesta ilman nuotteja. Lauantaina Alen myös kärsi kaksi rengasrikkoa lisää. Sunnuntaina hän keskeytti moottorivikaan.  

Carlos Sainz ajoi ulos pimeässä lauantain päättäneellä Surkeen erikoiskokeella ja Kankkunen nousi johtoon säilyttäen asemansa läpi sunnuntain ja voittaen näin ensimmäistä kertaa kotikilpailunsa. Sainzin sijoitus maalissa oli lopulta neljäs.

Hannu Mikkola kaatoi autonsa perjantaipäivän avauserikoiskoe Valkolassa. Hän pääsi jatkamaan, mutta keskeytti myöhemmin konerikkoon. Ari Vatanen puolestaan kaatoi autonsa lauantaipäivän avauserikoiskoe Leustulla, mutta sijoittui lopulta seitsemänneksi.

Sebastian Lindholm keskeytti seitsemänneltä sijalta ohjauksen hajoamiseen Hassin erikoiskokeen lopussa. 

Kolmanneksi kilpailussa ajanut Mitsubishin Timo Salonen hylättiin kilpailun jälkeen laittoman polttoaineen käytön vuoksi.
 Tulokset 
KuljettajaAutoAika1.Juha KankkunenLancia Delta HF Integrale 16v4:36:522.Didier AuriolLancia Delta HF Integrale 16v +0:563.Kenneth ErikssonMitsubishi Galant VR-4 +2:234.Carlos SainzToyota Celica GT-4 +2:555.Tommi MäkinenMazda 323 GT-X +4:036.Mats JonssonToyota Celica GT-4 +4:457.Ari VatanenFord Sierra Cosworth 4x4 +5:008.Stig BlomqvistNissan Sunny GTI-R +7:249.Armin SchwarzToyota Celica GT-4 +8:1210.David LlewellinNissan Sunny GTI-R +13:21Lähde 
N-ryhmän voitti Jouko Puhakka.

Lähteet

 Aiheesta muualla 
 Rally-Maps.com, erikoiskokeiden reitit kartalla

Luokka:Suomen ralli
Luokka:MM-rallikausi 1991